b'\n_START_ARTICLE_\nDlesni\n_START_SECTION_\nMarginalna dlesen\n_START_PARAGRAPH_\nMarginalni del dlesni je kon\xc4\x8dni rob dlesni\xc4\x8dnega tkiva, ki obdaja posamezen zob kot ovratnik. Pri okoli polovici posameznikov je prisotna jasna meja med marginalno in priraslo dlesnijo v obliki plitve vdolbinice, ki je obi\xc4\x8dajno posebej izra\xc5\xbeena ob spodnjih sekalcih, podo\xc4\x8dnikih in li\xc4\x8dnikih._NEWLINE_Debelina marginalne dlesni je od 0,5 mm (na samem koncu) do 2,0 mm (on prirasli dlesni). Videz marginalne dlesni je nekoliko prosojnej\xc5\xa1i, a zelo podoben priraslemu delu dlesni. Ni pa na marginalnem predelu dlesni prisotnih pik in ni \xc4\x8dvrsto prirasla na zob.\n_START_SECTION_\nPrirasla dlesen\n_START_PARAGRAPH_\nPrirasla ali prira\xc5\xa1\xc4\x8dena dlesen je nadaljevanje marginalne dlesni. Je \xc4\x8dvrsta, trpe\xc5\xbena in trdno vezana na pokostnico alveolarne kosti. Na povr\xc5\xa1ini je zna\xc4\x8dilno pikasta.'